Նախագահը հատուկ անդրադարձավ սփյուռքի հետ աշխատանքին։ "Սփյուռքը ունի հզոր քաղաքական, տնտեսական, մշակութային ներուժ, իմ կոչը` միասին աշխատենք այդ պետականության ամրապնդման գործում"։ "Հայաստանից դուրս մոտ երկու անգամ շատ հայ է ապրում։ Այդ աշխատանքը հեշտ է, երբ կազմակերպված սփյուռքի հետ ենք աշխատում", դահլիճի ծափերից ընդհատված ելույթը շարունակեց ՀՀ նախագահը։ Անդրադառնալով համահայկական նախաձեռնություններին նախագահն արդեն եղածներին հավելեց եւս երկուսըՙ աշնանը կբացվի երիտասարդական ճամբարը, սեպտեմբերին` տնտեսական խորհրդաժողովը։ 2003-ին նշվող հոբելյաններից նախագահն առանձնացրեց երեքը` Էջմիածնի 1700, Արամ Խաչատրյանի 100 եւ Գրիգոր Նարեկացու 1000 ամյակները։ Նախագահը գնահատեց "Հայաստան" հիմնադրամի Գերմանիայի մասնաճյուղի Ղարաբաղում իրականացրած աշխատանքը։